2001/808/EY: Komission päätös, tehty 14 päivänä marraskuuta 2001, päätöksen 2001/296/EY muuttamisesta eräille kotieläimille pidetyille lihansyöjille annettavien raivotautirokotteiden tehokkuustarkastuksia tekemään hyväksyttyjen laboratorioiden luettelon osalta (ETA:n kannalta merkityksellinen teksti) (tiedoksiannettu numerolla K(2001) 3478)



Virallinen lehti nro L 305 , 22/11/2001 s. 0030 - 0030



Komission päätös, tehty 14 päivänä marraskuuta 2001, päätöksen 2001/296/EY muuttamisesta eräille kotieläimille pidetyille lihansyöjille annettavien raivotautirokotteiden tehokkuustarkastuksia tekemään hyväksyttyjen laboratorioiden luettelon osalta (tiedoksiannettu numerolla K(2001) 3478) (ETA:n kannalta merkityksellinen teksti) (2001/808/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY(1) ja erityisesti sen 3 artiklan, sekä katsoo seuraavaa: (1) Eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetussa neuvoston direktiivissä 92/65/ETY(2), sellaisena kuin se on viimeksi muutettuna komission päätöksellä 2001/298/EY(3), säädetään vaihtoehtoisesta järjestelmästä, jolla korvataan tiettyjen kotieläiminä pidettyjen lihansyöjien karanteeni tuotaessa näitä eläimiä raivotaudista vapaisiin jäsenvaltioihin. Järjestelmässä edellytetään, että virallisesti hyväksytyt laboratoriot valvovat rokotteiden tehokkuutta vasta-aineita titraamalla. (2) Päätöksellä 2000/258/EY Ranskassa Nancyssa sijaitsevia AFSSA-laboratorio nimettiin laitokseksi, joka vastaa näitä tarkastuksia tekevien laboratorioiden hyväksymiseksi tarvittavista pätevyystestauksista. (3) Laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia 29 päivänä maaliskuuta 2001 tehdyssä komission päätöksessä 2001/296/EY(4) vahvistettiin luettelo jäsenvaltioiden hyväksytyistä laboratorioista. (4) Yhdistyneen kuningaskunnan esittämän pyynnön ja Nancyn AFSSA-laboratorion suorittamassa pätevyystestissä saadun hyvän tuloksen perusteella on aiheellista lisätä Yhdistyneen kuningaskunnan luetteloon uusi laboratorio. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2001/296/EY liitteessä oleva Yhdistynyttä kuningaskuntaa koskeva luettelo seuraavasti: Nykyisestä tekstistä tulee 1 kohta ja lisätään seuraava 2 kohta: "2. Biobest Pentland Science Park Bush Loan Penicuik Mid Lothian EH26OPZ United Kingdom". 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä marraskuuta 2001. Komission puolesta David Byrne Komission jäsen (1) EYVL L 79, 30.3.2000, s. 40. (2) EYVL L 268, 14.9.1992, s. 54. (3) EYVL L 102, 12.4.2001, s. 63. (4) EYVL L 102, 12.4.2001, s. 58.